Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szóló jogszabályok. Az államháztartásról szóló 1992. évi XXXVIII. törvény (Áht.)
Paragraph Index: 1884

1. A kedvezményezett szakmai felügyeletét ellátó minisztériumi egységek feladatai és felelőssége Minden olyan főosztály, önálló osztály, vagy más egység, mely bármely, a tárcához tartozó Schengen Alapból finanszírozott projekt kedvezményezettjének a minisztérium ügyrendjében foglaltak szerinti szakmai felügyeletét, illetve irányítását végzi, részt vesz a Schengen Alap KSZ munkájában. Feladataik a következők: - az Európai Bizottság részére benyújtandó pályázatok tartalmának kialakításában: a projektek megfelelése az Európai Unió Schengen Alapra vonatkozó alapelveinek illetve projekt kiválasztási kritériumrendszerének. A projektekkel kapcsolatos tender dokumentáció műszaki tartalom és költség szempontjából történő ellenőrzése, - részvétel a tenderek elbírálásában. A Schengen Alap tendereket értékelő Bíráló Bizottságba egy fő szavazó tag delegálása szükséges. A delegált tag feladata a tender elbírálás során a szakmai vélemény képviselete, - a projektek végrehajtásának ellenőrzése. A projektek kivitelezésénél projektenként előre megállapított rendszerességgel ellenőrzéseket végeznek a kivitelezés szabályszerűségét, illetve minőségét és ütemes haladását illetően. Ezen ellenőrző tevékenységükbe szükség esetén külső, független szakértőt is bevonhatnak.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes